L’Esplai Les Sitges comença el seu nou curs obrint les matrícules
2025-07-24

L’Agència Jove de Burjassot, coordinada des de la Regidoria de Joventut, dirigida per Estefanía Ballesteros, ja ho té tot preparat perquè els xiquets del municipi participen cada dissabte en les activitats de foment de l’educació en valors, a través de l’animació sociocultural, que els ofereix l’Esplai Les Sitges. Activitats que començaran aquest dissabte 28 d’octubre, a les 17:30h.

Des de l’Agència Jove han informat que ja es poden realitzar les matrícules, a través de la seu electrònica de l’IMCJB, allotjada en la web municipal www.burjassot.org, per als cinc grups que compondran l’Esplai: Lapislázuli, per a xiquets nascuts entre 2014-2012, Ónix, per a xiquets nascuts entre 2011-2009, Kryptonita, per a xiquets nascuts entre 2008-2006, Jade, per a xiquets nascuts entre 2005-2002 i Magnetita, per a xiquets nascuts entre 2001-1998. Els grups Lapislázuli, Ónix i Kryptonita paguen 70€, amb els descomptes habituals de família nombrosa. En el cas de Jade i Magnetita, no paguen quota.

Les places són limitades i, com és habitual, l’horari de l’Esplai serà els dissabtes de 17:30 a 19:30 hores. A més, totes les inscripcions han d’emplenar l’autorització pertinent i aportar una fotocòpia de la targeta SIP.